
STEVENIN A COLMEGNA 


Recon z cani 
Rd 2 Ù 





PERSONAGGI 


Stevenin, Sindaco. 

Teresa, sua moglie. 

Giacomo. 

Battista, sccrista. 

Beliramina, sua figlia. 

Desiderio, amante di Beltramina. 
Salami, segretario. 

Due villici che non parlano. 


La scena succede a Colmegna. 


ATTO UNICO 


Sala di campagna. 


SCENA PRIMA. 


Stevenin, Teresoeu, Battista e Beltramina. Zuzti 
sono abbigliati di festa e Stevenin un pò ca- 
ricato. — All’alzarsi della tela Stevenin sta 
affacciato al balcone a pronunciare un di- 
scorso suggerito da Teresoeu, Za quale le sta 
dietro. Battista e Beltramina in disparte sul 
davanti della scena. Voci di dentro : Evviva 
el sur Sindech! evviva! evviva! 


Ste. (volgendosi a Teresoeu) Ma voj, Teresoeu, 
fa prest, damm l’imbeccada (seguita a far 
degli inchini al balcone) Damm!... 

Ter. Sta attent, derv i oregg e imbrojet minga. 
(voci di dentro) Evviva! evviva! 

Ste. (a Terdoloni Fa prest donca, che speccien 
domà la mia loquenza !... 

Ter. Seuagarisce) Nostri buoni villici ! 

Ste. Nostri buoni villici di tutta la campagna. 

Ter. Ma nol... (a Stevenin). 

Ste. Ma sì!... 

Ter, Gamber |... 

Ste. Mi? (volgendosi). 

Voci di dentro Evviva! evviva el Sindech .... 

Ste. Grazia, nostri buoni villici! (fa inclini) Va 
inanz Teresoeu, famm minga perd el fil che 
foo furor... 

Ter. (suggerisce) Voi oggi venite a portarci un 
onore... talmente onorifico... che non sappiamo 
dove andare a trovarne un altro in stesso!.... 

Ste. (ripete sempre con caricatura). 

Voci di dentro Bene! bravo! fuori i lumi... 

Ste. No, perchè l’è anmò ciar! 

Voci di dentro Bravo! 

Ter. Mettegh minga denter del tò ! 

Ste. E ti suggeriss impressa ! 

Ter. E ti sta attent! 

Voci di dentro Evviva el sur Sindech! 

Ter. (sempre suggerisce) Dunque, come dicevo, 
ho detto che il vostro entusiasmo mi ha com- 
mosso tutto il corpo, fra i quali dichiara di 
essere, o nostri buoni villici, tutto per voi in 
qualunque evento. — E adesso che avete 
sentito i sentimenti miei, di me, andate tutti 
in del Gaitano a bevere un biccierino che l'è 
pagato apposta! (Stevenin ripete e termina col 
dire : 

Ste. A) l'è. 

Voci di dentro Evviva! bravo! 

Altre voci Andemm in del Gaitan! 

Ste. (staccandosi dal balcone) Avii sentii che 
furori, eh? Sont, o no sont on Sindech che 
va ben? 

Bat. Alterchè! E mi sont chi ancamò incantaa 


de qui bej paroll che g'ha faa insegnà la sura . 


Teresoeu, 


ATTO UNICO 9 


Ste. Ma a ti te gira i mezzanitt, te gira !... Sont 
staa mi che ghi hoo insegnaa a lee per fà 
che ie tegness a memoria per tornà a dimmi 
al moment bon. 

Bel. On’altra volta che me n’insegna anca mi, 
che me n’insegna. 

Ste. Sì, te insegnaroo. 

Ter. Andemm donca Battista, corr in del Gai- 
tan, e digh che je tratta ben stii noster qua- 
dretoni; eppoeu fagh avvisaa che i foeugh d’ar- 
tefizi hin ai noeuv dr. 

Ste. Ma no, spetta! In del Gaitan, per esempi... 

Ter. No, no, va... 

Bat. Va ben! (via). 

Ter. (a Beltr.) Andemm, alto ti! Cosse te stet 
lì cont i man in sul consolaa? Da ordin on 
poo sta sala. Se sa mai che poda vegnì la de- 
putazion del paes... 

Bel. Sì, sciora! (eregarioca). 

Ste. (Hoo minga de vess bon mi de inventann 
vùn de per mi?) 

Ter. Cosse te penset, voj sur Sindech ? 

Ste. Pensi che vuj componn mi de per. mi on 
discors (piano). 

Ter. Allora setett giò alla scrivanìa e mettet 
alla proeuva... 

Ste. Alterchè, me metti, me! (siede aMla scri- 
vania). 

Ter. Allora mi andaroo debass a vedè se. el 
Gervas l’ha preparaa in giardin polit per 
la illuminazion (via). 

Ste. Sì! (si alza e si avvicina a Beltramina) 
Adess de componn el discors g'hoo. minga 
temp! 

Bel. Perchè? 

Ste. Perché te set chi ti Beltramina. (/acendo 
gli occhietti) E dimm on poo Beltramina, te 
set ancamò in collera cont mi? 

Bel. Ch° el se tira ingnà! 

Ste. Perchè ? . 

Bel. Perchè el m'ha faa el tradiment, el m'ha 
faa... 

Ste. Che tradiment? 

Bel. Ma sì, prima che la nas a Miran, el m’era 
semper giuraa ch’ el me voreva ben, che el 
me voreva, eppoeu mi intanta che sont stada 
in del me barba a Marchiroeu, lu e l’haa spo- 
saa ona donna milanesa de Mirap, e l’ha spo- 
saa.., eppoeu l'ha lassaa anca morì el merlo, 
che mi gh’ eva regalaa! 

Ste, Sì, Vl ho faa imbalsamà, e el tegni per me- 
moria. Ma Beltramina, ti l’è trii ann che te 
se via de Colmegna, e te vorevet che mi 
specciass trii ann a toeu miee? E poeu adess 
te vedet che sont diventaa on omm de ri- 
guard. Sont pù quel tabaloeuri che s'era quand 
ite me regalaa el merlo! 

Bel. Mi a Marchiroeu ghe sont n’ada per el do- 
lor che mort me fradell. Però el se regorda 
quand el me cuntava su l'asempi in stala al 
cold, de Paol e della Verginia, cl me diseva 
ch’ el me voreva ben finna g' ha ghe daven 
i Oli Sant, i Oli! 

Ste. L'è vera perchè mi... te voeuri ben ancamò! 

Bel. Comè? e la sciora ? 

Ste. La sciora, sì... ma la sciora fa nagotta!.... 
(si avvicina e le fa una carezza). 

Bel. Ch' el vaga ingnà! (20 respinge). 

Ste. Ma, o Beltramina, adess che tucc me voeu- 
ren ben, che sont pien d’onor, ti te me podet 
pù vedè! 

Bel. Damoni! A ghi hoo i oeucc da videll. Cos- 
s' el dis mai adess? 

Ste. Disi che te me casciet ingnà ! 


SCENA II. 
Desideri e detti. 


Des. (sulla porta non veduto) (Saria curios de 
vidè dove al’è n’ada la Beltramina). Cribbio! 
l’è scià ancamò! : 

Bel. L'è minga vera ch'el casci ingnà, l'è! 

Ste. Donca te me voeut ben ancamò ? 

Bel. Socuja mi! a quand el vedi lu, m'ha senti 
a còr giò un cold per tutta la sc’enna. 

Des. (Antecoeur! cossè me tocca de sentì !) 

Ste. (sospira) A. te còr giò el cald per la sc’enna 
te còr?... (si avvicina di più) Beltramina !..... 
se mi... 

Voci di dentro Evviva el sur Sindech! El Gai- 
tan el g' ha el vin bòn!.. 

Ste. Secca-perdee! hann giamò fenii de bey; 
adess tornarà indree anca la mia Teresoeu... 
Voj, voj, Beltramina ! 

Bel. Eh? 

Ste. Te set bonna de trovatt chi in sta sala 
quand el sarà seîr e che sarann adree a fà 
l’illuminazion e i foeugh? 

Des. (Ah! Birba!) 

Ste. (a Beltramina che ha abbassati gli occhi) 
Sicchò te ghe vegnaret.. ma scur neh? se 

ghe fuss i ciar, smorzi, se de nò la mia Te- 
resoeu l’ha pò capì... Sicchè te vegnaret ? 

Bel. El me farà minga de despresi ? 

Ste. Ma no! 

Bel. Ben sì! 

Des. (Olter che sposat, a tal daroo mi!) Sur pa- 
dron a me cala i candir da mett in di ballon 
denanz alla parocchia! (Beltramina finge di 
ordinare i mobili). 

Ste. Fatti dà de mia miee... No, speccia che voo 
de là a toeu la ciav che ghi hoo via mi. (da 
un'occhiata d’ intelligenza a Beltramina e via 
a sinistra). 

Des. Beltramina, a me guardee ‘nanca ? 

Bel. Va vedi tutt’ ol dì, sicchè ! 

Des. Sì, ma. a se parlem quasi mai.., Disi, me 
vorii ben ancamò ? 

Bel. Mi sì, e vu? 

Ter. (di dentro) Beltramina, in dove te set ca- 
sciada ? 

Bel. Ab! la padrona che me ciama. A vegni. 
Stee ben, Desideri! (via). 

Des. Sì, stee ben... Mi sì e’ ha t'ha faroo sta 
ben!... Trovass chi a scur cont el padron...... 
Sì, ma ta la faroo mi bela s'ha ta me pizzi. 
ghet la morosa. 


SCENA III 
Stevenin e detto. 
Ste. Toeu la ciav de la cantina, 0 tira foeura 


quij che fa de bisogn e minga de pù, minga. 
Comè ? la gh'è pù la Beltramina? 


° ® 


ATTO UNICO 13 


Des. A ) ha ciamada la padrona. 2 
Ste. Allora andemm che vegnaroo mi a dat i 
candil... 


SCENA IV. 
Teresoeu, Giacom, Beltramina e detti. 


Ter. Voj, Stevenin, guarda on poo chi l'è che 
gh'è chi? 

Gia. Ciao, Stevenin, come te stet ? 

Ste. Ti Giacom ? che miracol te faa? 

Gia. Te par, eh? l'è propi on miracol! 

Ste. Te faa ben a vegnì incoeu che per mi l'è 
dì de festa. Dimm on poo, te se fermaret on 
poo, eh! Te ghet adree el bagali? È 

Gia. (si volta e fa voltare gli altri verso Bel 
tramina che ha on bambino in braccio) Sì, 
g' hoo adree anca un bagaj! 

Ste. Ma de chi l'è quel fioeu li? 

Gia. L'è de Verginia la sopressadora. 

Ter. L'è vera? Mi adess debass g’ hoo nanca 
avuu temp de dimandaghel. 

Ste. Ma com’ è? come te fet a veghel ti? 

Gia. Oh, l'è una storia dolorosa, cara vialter... 

Ter. (a Stevenin) Ciappa ti quell fioeu, e ti Bel- 
tramina va debass a fà quij face che te de 
fa. Ma prima porta chi di ciar ch’el ven 


scur. 

Bel. (dà il bimbo a Stevenin) Sì, signora! (via). 

Ter. L’'hoo mandada via perchè voeureva minga 
che la stass chi a sentì. Cunta on poo sù 
come l’è stada sta scenna de vech ti quell 
bell regall? 

Ste.-Sì, cunta sù. (guarda il bimbo) Voj, Tere- 
soeu, quand l’è che podaremm veghen vùn 
anca nùn, eh? 

Ter. Andemm, voj Stevenin, fa minga el stupit! 
di minga sù di asnad. Ch’ el cunta sù donca, 
sur Giacom. 

Gia. L'è prest e che cuntada. Aveva fissaa de 
vorè parlagh pù alla Verginia, ma la me ve- 
gnuda adree in d’ona certa manéra, che sont 
minga staa bòn de bandonalla e l’hoo sposada 
de nascondon del papà! 

Ste. Bravo! te faa una bella robba! 

Ter. Tas ti! Sì, propi bella! 

Gia. Sì, alter! Domà che quand el papà el se 
nacorgiuu el m'ha casciaa foeura de cà, e 
allora mi no podend portach pù alla Verginia 
i tocch de pan e de carna che fava scappà 
de tavola in tanta che disnavem, on dì che 
sont andaa a trovalla, la m'ha refilaa el fioeu 
in brasc e poeu la m'ha saraa foeura de l’uss... 

Ter. Ma l’è on pess? 

Gia. L'è staa domà l’altrer! 

Ste. (fa smorfie col fanciullo). 

Ter. L'è minga fassaa ? 

Ste. Me par de no, me par! 

Gia. Cosse vorii? l'è tanta la miseria che gh'a- 
vevem, che serem senza pattej, nè fass... 


SCENA V. 
Salami e detti. 


Sal. Signor Sindaco, gh'è chi la deputazione del 
paés per incensarlo, 


ATTO UNICO x 15 


Ste. (imbarazzato) Per l'amor di Dio! che ve- 
gnen minga inanz che sont giamò incensaa 
assee... ma adess come foo ?... Ei ch’el ciappa 
un moment stoo fioeu in brasc, sur segretari, 
che voo a lavam i man! (da il bimbo che 
strilla e via in fretta). 

Sal. Eh!... signor Sindaco, hin minga queste le 
attribuzioni della mia carica; cosse en foo mi 
adess de stoo poporòn chi? Che le ciappa lee 
sura Sindica! 

Ter. (lo prende) Cià, che me le daga a mi, ep- 
poeu ch’ el faga vegnì inanz la commission. 
(a Giacomo) Ehi, Giacom, ch’el vegna in- 
semma a mi de là che ghe destinaroo la sua 
stanza. 

Gia. Damm a mi el fioeu!.. 

Ter. No, no, lassel pur chi a mi; andemm (via 
con Giacomo). 

Sal. Mi hoo de fà vegnì inanz la deputazion? 
(osserva le mani) Questo però l’è on affronto 
ch’ el m'ha fatto, sur Sindaco! Farmi un’ in- 
sult così alla mia carica ?... Ah! giuradina ! 
questo l’è propi tropp! , 


SCENA VI. 
Desideri e detto. 


Des. Sur Segretari, el sur Sindech e la padrona 
hin andaa cont la deputazion in la stanza del 
Comun! 

Sal. De che part hin passaa? 

Des. De l’altra scara. 

Sal. Saltandem via mi, Segretari in sta manera, 

Des. A l'è staa el sur Steven ch’ el g'ha ditt 
che per andà al Parlament de la Deputazion, 
fava minga de bisogn l’istess de vecch adree 
el Segretari, c'ha l'è, perchè a l’è un lifrocch! 

Sal. Lifrocch? ad io, Antonio Salami, segreta- 
rio? (furioso) Scrivaroo a chi si deve che se 
me manca de rispetto ! 

Des. Ch’ al scriva, sur Segretari, che g’ha juta- 
roo ona man anca mi. 

Sal. Cosse te voeut jutà ti ? 

Des. A svendicamm col sur padron ch’al voeur 
spizzigam la mia Beltramina! 

Sal. Ma in qual e in che maniera? 

Des, El g' ha daa ol pontament de trovass chi 
a scur all'ora che se spara i foeugh! 

Sal. Sei ben sicuro e cert? 

Des. Cossè ? 

Sal. Se lè vera? 

Des. Sigura ! 

Sal. E ti cosa farete? 

Des. Mi el soo cossa hoo da fà, ma gh'el disi 
a nissun |! 

Sal. (M'è venuto el tir de vendicam. Faroo trovà 
chi la moglie e poeu ce vegnaroo anca io per 
assist alla scoperta). Ciao, Desideri! (Andiamo 
a cercà la sura Teresa) (via). 

Des. Ades bisogna cà pensa come g' hoo de fà 
per vidè che la mia Beltramina la gh’ abbia 
de vegnì chi nò a trovass al scur cont el pa- 
dron. Basta a pensaroo ben cossa hoo de fa! 


ATTO UNICO i? 


SCENA VII. 


Giacomo e detto. 


Gia. Là, anca stoo fioeu el dorma. Oh! si chi i 
vu galantom ? 

Des. Scior sì. 

Gia. In dove hinn andaa tutta sta gent ? Dove 
hinn i voster padron ? 

Des. Hinn andaa in l’Uffizii del Comun, perchè 
al sur Sindech el gh’eva de fà el Parlamento. 

Gia. Gh' è andaa adree anca sva miee ? 

Des. Scior sì. 

Gia. Dimm on poo, te sariet bon de andà a cia- 
mala de nascondon e digh che mi sont chi 
che la specci ? 

Des. Chi? ol sur Sindech ? 

Gia. Ma no, soa miee. 

Des. Adess a voo. A) Adess a pensa- 
roo coss’ hoo de fà per fa che la Beltramina 
la vegna minga a voeulta chi (via). 

Gia. (passeggia) Adess studiaroo la manera dé 
podè toeulla. Alter che fa giudizi! E pensalla 
che aveva giuraa de vorè saveghen pù -de la 
Verginia, eppoeu voo propi a borlagh dent 
inscì polit. Adess se podi rivà a vech quell 
che hoo de bisogn, ghe pienti chi el fioeù e 
ghen doo una fetta. Lor ghe n’han minga 
istess, sicchè... 

SCENA VIII. 
Teresoeu e detto. 


Ter. Cosse gh'è? on quai misteri, che el m'ha 
faa ciamà? la Ta ci 
i he misteri! l’è ona storia ciara co 
Fa RE SR de tutt, PA come cu- 
| hi de damm del tl 
rÉ "No SCIA tanto abituada a dagh del 
Gia. (in ginocchio) Teresocu, mi sont chi in ge- 
DECOR, el vedi! coss'el fà ? El ia matt? 
. Oh, | ? 
’el faca piasè ch’el se tira sù. 
de is sia no te me promettet de famm 
o iasè! 
Ter. (ieandolo) Andemm, sù,-sù, basta che la 
sia ona robba lecita e onesta... si 
Gia. L'è pussee so de dootta e onesta. 
h' el parla donca! È 
Gia. Sn ti te: beati la mia disgrazia, e quand 
te voeut che te la disa, mi hoo de bisogn di 
r fa giudizi. SE * 
DO, Per fa giudizi ? Ma sì, adess disi, el e Da 
minga de parent pussee prossim sergin S i 
i hè i parent pussee pro vial- 
e Stat: mi die i danee voo in America e 
foo la mia fortuna! È , n 
h apiss propi che l'è on disperaa s 
pt do sani o l'America. E del fioeu cos- 
” el fa cunt de fann? dx i 
Gia. El porti insemma a ml. Te par che mì 


Atto UNICO 19 


voeubbia abbandona la mia ereatura?... Donca 
te mi det? 

Ter. Cossa ? 

Gia. I danee! 

Ter. Ma dove hoo de andà a toeuj ? 

Gia. Di tò risparmi! 

“a a ti, cioè no, a lu, ghe gira i mezza- 
nit?... 

i? O voeut propi vedemm a fà on spropo- 
si 

Ter. (p. p.) El sà coss'hoo de digh? Ch’el g'ha 
el bòn temp! El sà che l’è on pezz che nùn 
se cognossem!,.. 

Gia. (risoluto) Ben, pese per ti! se te restarà 
la mia coscienza sulla toa vita... cioè, no, la 
mia vita sulla toa coscienza ! 

Ter. No, no, la me pesaria tropp! 

Gia. Te me scherzet ?... Guarda! (corre fingendo 
di slanciarsi dalla finestra e poi si trattiene) 
Oh Dio! come l’è bass ?... 

Ter. Già, gh’ è domà trii scalin andà in cort.... 

Gia. Ah sì? Ma andaroo ben mi a trovà in d’on 
alter sit la mia tomba! (via). 

Ter. Sì, sta sù allegher! A mè darmi del tè! 
te conossi mascherina! (come colpita da un 
pensiero) Oh povera mi! Te voeut vedè ch’el 
me pianta chi el fioeu?... Birbonòn, te foo corr 
adree tutta la gent del paés! (si sente lo scop- 
pio dei fuochi artificiali) Adess come faroo a 
cattal che tacca i foeuch ? (via). 

SCENA IX. 
Desideri, indi Giacom. 


Des. (entra a destra con precauzione, esso ha in 
mano una {trappola grandissima) Adess ol 
dev vess ol moment giust... Va là che ta la 
faroo mi bela, inscì t'imprendaree a pizzi- 
gamm la morosa... Sta foinera chi che fina- 
dess a la semper ciappaa domà che di volp 
e di ratb tappon, a la ta inzerzirà ben lee i 
tò gamb come a te meritet! (va a deporre 
la trappola e montarla nel mezzo della porta) 
Quant poeu a te saret dent in la foinera, a scur, 
a te daroo mi ona pestada della festa ca te se 
regordaret per un pezz! (viene sul davanti gon- 
golandosi di compiacenza) Adess annem a toeu 
el melgase e’ hoo preparaa chi a pòs all’use! 
(spegne il lume, via scavalcando la trappola). 

Gia. (entrando dalla finestra) Vuj sperà che 
m'abbia veduu nissun... Bisogna che toeuva su 
la borsa de viagg se hoo de vegh almen de 
cambià la camisa prima che riva a Buones- 
Ayres... El fioeu che s’ el tegnen lor, che al- 
men chi el podarà sta ben. Per i danee del 
viagg ghe serivaroo a m'è pader quand sa- 
ront a Genova (via a sinistra). 


SCENA X. 


Scena vuota, si sente lo scoppio dei fuochi, sì fa 
bujo — Beltramina indi Salami. 


Bel. (entra con precauzione dalla porta che 
mette al granajo) A. sont chi, ma tremi 


ATTO UNICO 21 


tatta!.... S'ha foo de maa!.... Nigott! ma 
però a l’è ona robba cà sta ben nò!... L'è 
mej che n’agha via anmò, che n’agha!... Se 
la me catta la sciora Teresa, chissà a cossa 
la me fa I... Sì, SÌ. l'è mej... (p. p.) (si odono 
le grida di evviva e lo scoppio dei fuochi). 

Sal. (entra da dove è venuta Beltramina) A 
st'ora la gh'è, o la ci dovrebbe esser !... Pist!... 

Bel. Cia st 
el. Ch'al staga indree e ch'al staga savil... 

Sal. (Oh! c'è prima la Beltramina i) 

Bel. Ch’al me vegna minga d’erent. A l'è mej 
c'ha scappa! (via dalla porta a destra). 

Sal. Qui l’è mej fà silenzio... Non c'è più nis- 
sun? Ah! ho mangiato il fustone, la cerca de 
scappà!... Inseguiamola, altrimenti la vendetta 
va in fumo! (crede di andare dietro a Bet- 
tramina ed entra nella porta vicina). 

Bel. (ritorna) Oh povera mi cossa hoo mai faa, 
da chi ven quaichedun!.., In dove m'ha scondi 
adess? A l'è ona pedanna senza ciar (guarda 
verso la porta) Povera mi! (crede parlare 
con Stevenin). Sur Stevenin, ch’al staga savi 
ch’ha ven ona pedanna senza ciar! Mi ma 
tiri chi in canton a scùr! (si ritira nell'an- 
golo). 


SCENA XI. 
Teresoeu, indi Stevenin e detta nascosta. 
Ter. (dalla destra) Chissà cossè 1’ è ch’el g'ha 


de dimm stoo Salamm de stoo sur Segretari, 
per mett giò tanto misteri... Basta, stemm a 

sentì... Ma a st’ora el dovaria. vess già chi; 
l'’hoo veduu a vegnì via del segraa. della 
gesa. Ma chi no se sent’anima viya (ascolta). 

Bel. (La padrona! Adess stoo fresca !) 

Ste. (entra, inciampando nello stipite della porta) 
Oh les a momenti me rompi el nàs, me 
rompi ! 

Ter. (L’è chi adess!....) Ehem!.... 

Ste. Beltramina, in dove te set? 

Bel. (A mi me voeor vegni maa !) 

Ste. Beltramina, hoo dit.... 

Ter. (Ma questa chi l'è la vòs de Stevenin! 
Cosse l’è sta scenna ?) 

Ste. Sicchè te rispondet Beltramina? Abbia 
minga paura, la sura Teresoeu, mia miee, 
l’è adree a dagh de bev ai paisan.... 

Bel. (Oh mi! Oh mi!) 

Ter. Cosse senti mai! Pover canarin! el sgo- 
rata i Al: adess a mi! (cerca imitare la voce 
di Beltramina e parlando sottovoce) Ma, ma, 
mal..... 

Ste. Ma te rispondet, sì, o no?... 

Ter. Ch’al vegna inanz senza fà frecass!... 

Ste. Sì, vegni inanz adasi..... Damm la toa 


Ter. La mia man? per fann? 

Ste. Per fagh su on basin! 

Ter. Ma e la sura Teresa? 

Ste. La sura Teresa, hoo giamò dit che fà na- 
gotta ! 

Ter. (Ah fà nagotta! Come el se ingegna!) 
Ma cosse el voeur de mi? 

Ste. Vuj fà l'amor! 

Bel, (Oh mi! Oh mi!) 





ATTO UNICO 23 


Ter, Inscì a scùr? 

Ste, Sigura ! l’è propi inscì! 

Ter. A mi me pias minga a fà l'amor a scùr! 

Ste. Ma se pissì el ciar poden vedemm!... 

Ter. Ben ch’el speccia, (voltandosi) Se trovi on 
ciar tel daroo mi. 


SCENA XII. 
Giacom e dettî, indi Desideri co? bastone. 


Gia. (con una borsa esce da sinistra) Adess 
andemm! L’uss de sortida la de vess de chì... 
Prest, intanta che gh'è nissunl!... (si avvia in 
fretta e cade nella trappola che gli serra le 
gambe (Aja !) 

Des. (corre al bujo, bastonando furiosamente 
Giacomo) Ah mi! ah mil... 

Gia. Ajut! ajut! (getta Za borsa nell'angolo 
che va a cadere sui piedi di Beltramina e 
si trascina avanti colla trappola). 

Bet. (grida) Abi! che dolor! 

Ter. Cosse succed adess? gent corrii!..... 

Ste. La vos de mia miee! 


SCENA ULTIMA. 
Battista, Salami, Que villici e detti. 


Batt. (corre col lume seguito da Salami e due 
villici) Cosse gh'è ? cosse gh'è ?... 

Sal. C'è la cà che prende fuoco ? 

Des. Ah l'è on ratt cà l'è borlaa in foinera! 


Seo Î El Giacom!!!... 

Gli altri El Forestee!!! 

Ter. La Beltramina chi sconduda in canton a 
. scùr? (L'appuntament el gh’era propi!) 
(raccoglie la borsa gettata da Giacomo sui 
piedi a Beltramina) Ah! L'è tornaa indree a 
toeu la borsa. (guardando Giacomo che tutto 
indolentito cerca liberarsi dalla trappola) Hoo 
capii !... La volp la perd el pel ma mai el 
vizi!.. 

Ste. (guarda Beltramina che è indietro pau- 
rosa) Com'è? te seret ti?... Adess sont in 
quarella ! 

Ter. Te voeut che te perdona? 

Ste. Sì! 

Ter. Tegnim chi el fioeu del Giacom come 
noster. 

Sal. Mi non capisco! 

Ste. Mi sì, mi sì! 

Bat. Mi credeva che taccass foeugh ! 

Ter. Ti Desideri, perchè te mis giò la foinera? 

Des. A l'è staa per ciappà on ratt che l'aveva 
faa stremì la mia Beltramina ! 

Ter. L'è vera Beltramina ? 

Bel. Sciora sì! 

Ter. Ma cosse te favet lì in canton a scùr? 

Bel. A sont vegnuda chì per vidè i foeugh da 
la part da la finestra, hoo sentuu on fracass 
e me sont stringiuda chi, me sont!... 

Ter. Ben, diman te tornaret a Marchiroeu, in 
del tò barba a fà passà el stremizi ! 

Bel. Sciora sì! 

Des. Bon, par dinci! 

Ter. A vù Battista, ve diroo dopo el perché ! 

Bat, Sì, sciora ! 





ATTO UNICO 25 


Ter. E lu, sur Segretari, hoo già capii cosse el 
voreva dimm chi inscì a scàùr! 

Sal. 'Tanto meglio per il fiato mio! 

Ste. 'Teresoeu, te comandet pussee ben de Mau- 
melon. 

Ter. Donca sur Giacomin per el fiolin el te- 
narem chi nun, e se in l'America lu el farà 
ortuna, el tornarà poeu indree a toeul! (piano) 
Sta sira ghe daroo i danee per el viagg. 

Gia. (Donna generosa). 

Voci di dentro Evviva, evviva el Sindech!... 

Ter. Sent voj Stevenin, stii noster bravi vil- 
lici g'han secch anmò la gola!... 

Ste. E ti mandi in del vinee! 

Ter. e al balcone) De bravi giovinotti, tornee 
in del Gaitan a bev per noster cunt! 

Voci di dentro Evviva! Evviva el Sindech! 
Tornemm in del Gaitan ! 

Ste. Ma voj Teresoeu, quand l'è che vemm a 
senna ? 

Ter. A momenti (al Salami) e l’invidi anca lu, 
sur Segretari. 

Ste. Va ben. Va ben inscì..... 

Giac. El sarà el prim a fà on brindisi al Sin- 
degh de Colmegna. 


FINE DELLA COMMEDIA, 


15 





ON DOLOR DE C90 





PERSONAGGI 


Domenico, affissatore. 

Giovannina, sua moglie, portinaja. 
Carlino, suo figlio. 

Peppina, figlia di Domenico e Giovannina. 
Ernesto, promesso di Pepina. 

Pietro, padrone di casa. 

Veronica, vecchia amica di Giovannina. 
Un incognito e un porta lettere. 


Epoca presente. 


ATTO UNICO 





La scena rappresenta una portineria, con scala che mette 
ad un mezzanino, camino di fronte allo spettatore, ta- 
volo, sedie, armadio, vari oggetti per cuocere le vivande, 
piatti, ecc. All'alzarsi della tela sì vede una pentola ap- 
pesa al camino. 


SCENA PRIMA. 


Veronica con uno scaldino in mano seduta, 
indi uno sconosciuto, poi un porta lettere. 


Ver. (ravvivando il fuoco colla palletta) Ma sì! 
Chissà come la mai de vess in sta cà chi, 
per quella. birba de quell fioeu.....- Hoo faa 
ben mi a toeu minga marì, che almen de quj 
fastidi li ghe n’hoo no... 

Sco. (entrando) In grazia, in sta porta chi gh'è 
sta on certo Franchi ? 

Ver. (alzando la testa) Cosse el fà ? 

Sco. L’è impiegaa alla cassa de risparmi... 

Ver. Ma a dì la veritaa, l'è andada via la por- 
tinara per on affari... Se el pò tornà iridree 
de chi ona mezz’oretta.... 

Sco. Oh giust! Ma lee cosse l'è chi a fà se la 
sà minga i vesin che gh’è in la porta. An- 
daroo desora mi a fass insegnà d’'on quaj 
vesin. 

Ver. Se l'è pò trovà, ch'el vaga pur (scono-; 
sciuto via dalla porta che mette alla corte)” 

Con tanti volt (ravviva il fuoco) che quella 
povera Giovannina, la m'ha casciaa in del 
coo tutt i inquilin che sta in la porta, hoo 
mai poduu tegnì a ment..... Quell nomm lì 
però, me par de vell mai sentii; ma già 
adess sont veggia, la memoria la me fa bat- 
tista compagn de la vista. 

P. Let. (con una lettera in mano) Al giovine 
di belle speranze signor Carlino Ranetti. 

Ver. Che le metta giò lì (accenna il tavolo tra 
le due porte). 

P. Let. (eseguisce) Che la staga ben (via). 

Ver. Giovine di belle speranze..... Spuzzetta ! 
(alzandosi) Vuj vedè de che part la ven (va 
a prendere la lettera e legge il timbro) De 
Borgh S. Peder; l’è el solit (ripone Za let 
tera e torna sedere). 


SCENA II. 
Lo sconosciuto, detta, indi sur Peder. 


Sco. (passa con un fardello che nasconde alla 
meglio che può). 

Ver. Riverisco! La ditt nient.... l'è segn che la 
trovaa.... Me pariva ch’el gh’avess comè on 
quaicoss sott sella. Ma già g’ hoo la vista 
che fa battista (levandosi gli occhiali per pu- 
lirli) G'hoo semper anca i occiaj sporch, 
maledetto sia ! 

Sur Ped. (entramdu traffelato in veste da ca- 
mera e pantofole) In dove l’é la Giovannina 
La gh’ è no?.... E passaa on quaidun de chi ? 
Gh’ann portaa via i possad d’argent alla Gi- 
. romina intanta che l'era de là a pissam la 
stua. 





ATTO UNICO si 


Ver. Oh; povera mi, che l’era on regir. 
Sur Ped. Cosse l’ha ditt? Che la risponda: è 
passaa quaidun de chi? 


SCENA III. 
Giovannina, desti, indi Domenigh. 


Gio. Sur padron ch’el scusa... 

Sur Ped. Ah te set semper via. (in furia) Di- 
mandegh on poo a sta veggia rimbambida chi 
l'è che vegnuu in la porta, intanta che ti te 
seret via? 

Gio. Sur padron, ch’el scusa se sont andada 
via on moment per on interess de famiglia. 
Sur Ped. Che interess che no interess! Intanta 
a mi m'hann portaa via i posad d’argent. E 
tutt perchè se abbandona la porta in man de 

can e borian. 

Ver. Mi povera veggia. 

Gio. Ma car Signor, ma lee la veduu a passà 
nissun ? . 

Ver. Sì, è vegnuu vun a cercà on certo sur 
Franchi. 

Sur Ped, Ma l'è on pezz? 

Ver. On momentin prima ch’el vegness giò Tu. 

Sur Ped. Ma cosse ghe voreva a dil impressa, 
(per uscire) Perdio sont chi in pantofola. (a 
Domenico che entra) Ti fà prest, cor, va per 
la contrada, guarda se te vedet vun cont'on 
pacchett, on fagottell, che m’hann portaa via 
l’argenteria. 

Dom. L’argenteria? Subit! (corre via). 5 

Sur Ped. Con di portinar ‘come vialtér, se pò 
minga nanca stà in pantofola per casa.‘ 

Gio. Oh sur padron! 

Sur Ped. Oh sur padron, oh sur padron!... Ghe 
voeur alter. Intanta che me ne succeduu voeuna 
grossa, podi minga lassà scappà l’occasion 
per div de cercav on sit, e de desfescià la 
porta. 

Gio. Car Signor! 

Ver. Povera donna... E ghe n’impodi mi.... 

Sur Ped. No, no, che la se cascia minga... Ma 
l’havarà veduu de che part l’è andaa el la- 
der, so marì? (per uscire sulla porta si in- 
contra con Domenico) E inscì.... nient ? 


SCENA IV. 
Domenigh e detti. 


Dom. (entrando) E inscì hoo propi veduu nis- 
sun per la contrada... 

Sur Ped. El saveva anca prima.... el sarà saltaa 
in l’omnibus che passa... La lassaa passà 
mezz'ora sta veggia chi, prima de parla. 

Dom. Ho de andà alla Questura ? 

Sur Ped. No, voo a vestim, e voo mi subit... 
Intanta tegnii ben a ment che mi metti chi 
on alter portinar.... Ghe voreva sto fatt per 
famm decid.... 

Dom. (con sorpresa) Comè, el me cascia via? 

Gio. Ma sigura... 

Sur Ped. Guardee come sont servì, guardee che 
gent si. (a Domenigh) Ti no te pias, no te 
penset che a mangià e bev... Del voster fioeu 
poeu, parlemen minga: tutti i dì ne senti 
voeuna de noeuv: Discorri no d'on’altra storia 
che me comoda minga tant, e che. l’è quella 
de vedè el moros de la tosa a vegnì innanz 
e indree per la porta. Avj capii? (via). 


ATTO UNICO 33 


SCENA V. 
Domenigh, Giovannina e Veronica. 


Dom. (fa per seguire sur Peder, ma è tratte: 
nuto da Giovannina). Can, can e can! 

Gio. Ma pussee can de tuce, l’è to fioen.... 

Dom. El Carlin? 

Gio. Già, chi d’alter? Ma quell la su, però el 
m'ha castigaa senza ch’el meritassem. A pensala 
che sont andada via per rimedià a on’ altra 
soa balossada. (a Veronica) Cara la mia donna 
come l’ha mai faa a vedè minga quell lader 
che vegnuu in la porta, come la faa a capì 
nò che l’era on regir... 

Ver. Cara lee: l'è el prim intort che m'ha faa 
el Signor. 

Dom. (a Giovannina) Perchè te mai voruù 
damm attrà a mi... 
Gio. Avaria faa di bei robb. Adess gh’em pù 
nanca quel pocch tuguri per ricoverass senza 
el fitt. 

Dom. Se te avesset minga mandaa a scoeula Ja 
tosa, almen se te avevet de bisogn de ban- 
donà la porta, la saria stada bonna de stà 
attenta. 

Gio. Fa piasè di su pù di sproposit! Povera 


tosa, che l’ha inscì de bisogn de imparà el 


mestee. Eppoeu la guadagna on quaicossa. Sì, 
perchè già l’è inutil che te ghe patisset, quell 
che te me det in ca ti, l'è appena assee de 
tira là adree al mur.... 3 
Dom. Comè? Corri minga tutt el dì a tappezzà 


3 

tutt i canton de Milan... Cosse hoo de fà 
de pù? ; 

Gio. Sì, te corret, va ben, ma.... 

Dom. Ma, ma on biccer de vin ho minga de 
bevel? Hoo minga de mangià ona piccola 
foeura via? Se cerchi de tegnim de cunt, infin 
per chi l'è ch'el foo? Se bevi di lampedid de 
barbera e se mangi on quai quartinett de 
pollaster a rost, l'è tutta sostanza che man- 
giandela mi, la ve fa ben a vialter. Vera 
lee, sura Veronica? Incoeu, per esempi |l'è el 
dì: el padron. de cà che voeur mandamm via 
l'è vun de qui dispiasè per mi, che se no 
bevi un gott de vin, sta nott sont sicur che 
moeuri de creppa coeur. 

Ver. Car Signor, che manera de ragionà. 

Dom. Cara lee, l'è ragionà d'on omm de drizz... 
Come se fà a tegnì de cunt i cavaj che la- 
vora ? se ghe dà de la bonna biada. 

Gio. Già, l'è ben perchè te set semper faa vedè 
inscì, che to fioeu l’è vegnuu su, quell che 
l’è vegnuu su. 

Dom. Ma infin se pò savè cosse la faa de noeuv? 

Gio. L'è tri dì che l'è minga andaa al studii e 
l'è giamò la terza volta che el fà inscì.... 
eppoeu el voeurem pù, perchè... 

Dom. (prende per un braccio Giovannina) La 
robbaa ?! 

Gio. Ma callaria anca quella. No, per grazia di 
Dio, ma s’el va inanz inscì. Al so uffizi lu 
de tuce el se faa imprestà danee, fina del 
porter : de chi on franch, de chi des, de chi 
duu, e via e via. 

Dom. Biricchin vestii della festa! (va all’arma- 
dio prende una bottiglia di vino e beve). 


Gio. L'è el solit (indispettita). 


ATTO UNICO 35 


Gio. L'è on gott per la tosa de bev dopo la 
minestra... I 

Dom. Adess l’hoo de bisogn mi, per fà andaa 
via el magon..... E sta minestra l'è cotta? 

Gio. Ah Signor.... Con tutt sti dispiasè, me sont 
desmentegada de tiralla giò (leva Za pentola 
dal fuoco e la depone sul tavolo) Aveva miss 
su el riss prima de andà via.... 

Dom. (sedendo) La sarà bonna de impastà i 
AVVi$.. 


SCENA VI. 
Peppina e detti. 


Pep. (entrando) Ciao, mamma. 

Gio. Cara madonna, te set chi, povera tosa, te 
troeuvet on paston, minga la minestra (mi 
nestrando). 

Dom. Perchè l’è troppa cotta (prende la botti- 
glia e beve l'ultimo sorso). Come se fà a lassà 
stà de bev, a vess insci danaa.... 

Gio. Ma sì! L'è minga assee che la podarà 
minga mangià la minestra, che te ghe bevet 
anca l’ultim gott de vin. 

Pep. Ma fa nient mamma. 

Dom. Te vedet (a Giovannina) la g'ha pussee 
coeur lee che ti... Te set, Peppina, l’è tanta 
la rabbia che mi g’hoo adoss (dopo di aver 
assaggiato un cucchiajo di minestra) che mi 
sta minestra chi podi minga mangialla. Bi- 
sogna che vaga in del Baretta bianca a man- 
già almen ona piccola de stuvaa (/eva fuori 
un portamonete) On poo vedè se g’hoo .chi 
assee. 

Dom. (senza badare a Giovannina) Quaranta 
de la piccola, cinquanta de mez liter e des 
de dò micchett, fà on franch giust: g’hoo 
domà sessanta centesim.,.. Ecco se i piccol, 
el vin fussen minga cressuu, gh’avaria assee... 

Pep. (alzandosi leva fuori un borsellino) Ch'el 
toeuva papà, quest chi l’è mezz franch, inscì 
ghe vanza anca des centesim de tocu ona. 
sigalla.... 

Gio. Te see puranca bonna! 

Dom. (prende il mezzo franco) Che cara tosa, a 
ti sì che te premm la salut de tò pader...... 
Allora voo... Sent voj Peppina.... 

Pep. Cosse l'è ? 

Dom. Invece de toeu la sigalla, tovaroo el ta- 
bacch del moro, che g'hoo de fumà per ona 
-giornada... Voj Giovannina, la mia part de 
minestra, daghela li alla sura Veronica, che 
bell’è veggia, la g’ha el stomegh che ghe pas- 
saria anca on torrion. 

Gio. Ghe n’era ben assee l’istess. Ma el saria 
minga mei che te stasset in cà a spettà to 
fioeu, ch’el vegnarà a momenti, e dagh anca 
ti ona romanzina ? 

Dom. Tornaroo indree; adess sont troppo debol 
de stomegh, per mangià rabbia, bisogna che 
mangia on quaicoss d’alter prima (per av- 
viarsi, s' incontra con Carlino che sarà ve- 
stito con ricercatezza). 


SCENA VII. 
Carlino e detti. 


Dom. Eccol chi! (Giovannina da la minestra a 
Veronica). 





ATTO unIco 37 


Car. (avanzandosi) Cosse el g'ha ? 

Dom. Adess voo a mangià on boccon, quand 
me saront rinforzaa el stomegh, tornaroo in- 
dre e ragionarem (via). 


SCENA VIII. 
Carlino e detti. 


Car. (sedendosi al tavolo prende la scodella) 
Cosse g’ha de ves de ragiona? (dopo di aver 
assaggiato un po’ di minestra) L'è questa la 
minestra de fa? La par pasta desfada e la 
sa de fum. 

Pep. L'è anca troppa bonna (seguitando a man- 
giare). . 

Gio. Te ghet anca la faccia franca de mettes 
adree a mangià comè nient ? 

Car. Ma cosse l'è che gh'è? (sospende di man- 
giare) Se gh’avess appena on franch in sac- 
coccia, vorraria giust mangià sta porcada. 

Gio. Porcada! Dimm puttost quand l’è che te 
faret giudizii, quand l’è che te lassaret viv 
on poo quietta toa mader? Incoeu sont andada 
al to studi per vedè se l’era vera che l’è tri 
dì che no te ghe vet.... Ne hoo sentì de tutt 
i color... Hoo sentì che bell'onor che te se 
faa: ma cosse i'en fett di danee che te se 
fee imprestà de tuce? L'è minga assee che te 
me de in cà nanca un quattrin?... 

Pep. Mamma, mamma, che la se inrabbissa no. 
Guarda Carlin che el Signor el te darà minga 

* del ben a faimmatì i to gent in sta manera... 

Car. (tornando a mangiare) Oh Dio! l'è sem- 
per la solita musica... 

Gio. Quella li l’è la consolazion che te ghe 

det ai to gent, che hann faa tanti sacrifizj 
per mandat a scoeula per fatt studià; quell lì 
l'è el ringraziament che te ghe fet a quella 
persona che stava chi in la porta, che t'ha 
miss in sù ona bona carriera. El saria staa 
ben mei che t’avessen casciaa a bottega... 

Ver. Pover fiocu, pover fioeu..... 

Car. Disi, quanti predicator gh’è in sta cà chi? 
Lee che la cascia minga dent el nas in di 
interess di alter. 

Ver. Oh per mi ch’el staga pur quiett che per 
lu dervi pu de sicur la bocca. 

Car. Tanto mei, inscì ghe andarà minga denter 
i mosch. 

Pep. Che manera de rispond. 

Car. Voj ti, tas. 

Gio. Tas ti puttost, o senza coeur! Per causa 
toa, adess s'emm anca senza tecc. 

a | Senza tecc ? 

Gio. Sì, perchè per rimedià ai to balossad, sont 
andada via, lassand alla porta chi lee (accen- 
nando Veronica) e intrattanta la minga capì 
on regir che vegnuu chi a robagh l’argent al 
padron de cà. 

Car. (si mostra interessato e ERRE 
Pep. (tralasciando di mangiare) Car Signor! 
Se minga poduu vedè chi l'era stoo regir ? 
Gio. Ghe cors adree to pader, ma l’era giamò 

sparì. 

Pep. Povera nun! 

Car. Se lee la se casciava minga tant per mi, 
saria succeduu nient; adess a sentì lor gh’a- 
\varoo mi la colpa anca de quell. 

SCENA IX: 
Sur Peder e detti. 


Sur Ped. (passando dalla portinaria vede la 
lettera de posta sul tavolo del porta lettere) 
Se usa pù nanca a portaa su ì letter ai in- 
quilin adess? (legge la soprascritta) « Al 
giovine di belle speranze, signor Carlino Ra- 
netti... Oh l'è digetta al so bell tomo (getta 
la lettera sul tavolo davanti a Carlino) Gio- 
vine di belle speranze. (8rwsco) Voo alla Que- 
stura a fà la deposizion... Vialter credii minga 
poeu de passala liscia. Semm intes che de chi 
ona ‘Séttimana vuj la portinaria in liber- 
taa (via). 


SCENA X. 
Detti meno sur Peder. 


Ver. Povera gent, e son stada mi la causa. 

Gio. Avj sentì ? 

Pep. Quanti dispiasò. 

Car. (che avrà preso la lettera e letta) Scriven 
che me spetten.... Finalment podaroo vedella 
dopo tanti mes.... (sì alza e prende il cap- 
pello) A. stora el Luis, el dovaria ves gia@ 
mo là a spettam.... 

Gio. Ah te vet via eh? Te scappett lontan di 
dispiasè ? Te set pesg che to pader... 

Car. Già, per quell avaria imparaa de lu. 

Gio. Vergogna! Dispiasè la maggior part per 
causa toa... . 

Car. Adess bisogna che vaga in d’on sit, a toeu di 
letter, perchè sta sira hoo de andà via de 

Milan per scoedegh di danee de divers cunt, 
tornaroo indree per toeu su el paltò e on para 
de camis. 

Gio. Bosard! Ti te voeut andà a trovà quella 
gent ch’in la causa de tutt i to disordin. 
Adess te andaret a fass imprestà i danee per 
fa el viage. 

Car. Mi ghe disi che hoo de andà via per on 
amis a ciappà di danee; se la voeur minga 
cred, che la vegna adree è vedè (via). 


SCENA XI. 
‘ Giovannina, Veronica, Peppina, indi Ernest. 


Gio. Vedii che ingratitudin, dopo i vit che 
hoo faa per lu.... (siede e piange). 

Pep. (andandogli vicino) Povera mamma che 
l’abbia pazienza. 

Ver. Ma o Giovannina che la faga minga inscì... 

Gio. Ti povera tosa che te set semper stru- 
ziada... Se te savesset che on alter  motiv, 
perchè el padron el voeur mandamm via, l’è 
perchè lassi vegni in cà l’Ernest a parlat. 

Ver. Cosse gh’è denter de maa? 

Pep. Se l'era domà per quell podeva pregal de 
vegnì pù... 

Gio. Ma perchè, povera tosa, che te ghe voeut 
inscì ben... 

Pep. Ma e inscì, mi disi minga de lassal: el 
m'ha promiss de sposam de chi ses mes? 
Podaria digh: sent Ernest, l’è de chi ses 
mes che te dit de sposam? ben on mes pri- 
ma, per preparà i noster robbet, se torna- 
remm a vedé; intanta contentemes de scrives 
‘ona volta alla settimana, per das  notizii 

della nostra salut, perchè el noster  padron 
de casa el ved minga de bon oeuce che te ve- 
gnet a parlam in portinaria, ne tal men poda- 
riem vedess in strada per no fà parla la gent. 

Gio. Ti te set on tesor, ma l'è inutil, pussee 
che ghe lo su l'è cont el Carlin. 

Ver. (alzandosi depone la scodella, e prendendo 
lo scaldino) Adess, per esempi, voraria dì 
anca mì la mia.... Se quell sur spincin, che 
la scusa, d’on so fioeu, le fass sta foeura de 
cà, fa come la diss chi la Peppina riguard 
al sur Ernest, fagh parlà d’ona quai brava 
persona al padron de cà, chissà che nol poda 
vegnì giò bon ancamò... 

Gio. L'ha minga sentii, che ghe l’ha su anca cont 
me marì ? Eppoeu l’è avar, figuremes, bisogna- 
ria ch’el trovass i possad d’argent. 

Ver. Sicchè el rimors de vei miss in su ona 
strada ghe l’avaroo mi. 

Pep. No, no, povera sura Veronica... L'è perchè 
nun semm disgraziaa.... 


SCENA XII. 
Ernesto in dluss e detti. 


Ern. (entrando) Come vala, chi inseì? Sura 
Giovannina, Veronica. Peppina! Hoo mai de- 
sideraa che vegness sira compagn de incoeu.,. 
e sì che hoo lavoraa cont on gust de matt, 
e hoo disegnaa in sulla pietra copiand on 
quadrettin tanto bell, che me fava batt el 
coeur ; el prim basin dopo el sposalizii... Ma 
per tant che me consolass a lavoragh adree 
a quell bell soggett, podeva minga lassà sta 
de pensà che l'era giovedì, giornada che g'hoo 

el permess de vegnitt a trovà alla sira (os- 
servandole silenziose). Ma cosse è succeduu, 
che me par de vedè del mal umor? Hoo 
capì, anca incoeu on quaj alter dispiasè in 
causa del Carlin. 

Pep. Propi! 

Gio. Ch'el scusa, ch’el n’abbia minga a maa, ma 
incoeu semm pien de fastidi pussee del solit. 

Pep. Semm propi disgraziaa... 

Ern. Ma Dio! cosse l'è che gh’è! Me fann 
stremì. 

Ver. Gh'è ch’ el padron de cà el me manda via 
de la porta. 

Ern. Ma perchè mò? 

Pep. Perchè è passaa on lader senza vedell, el 
g' ha portaa via l’ argenteri. 

Gio. Sigura, s'era via per rimedià a voeuna di 
solit scappad del Carlin. 

Ver. E mi veggia bonna de nagott, mezza orba, 
che s'era chi a curà la porta g’ hoo insegnaa 
de andà de sora. 

Ern. Povera gent.... L’hoo ditt mi; la troppa 
legria, incoeu inscì content perchè doveva ve- 
gnì chi, troeuvi on dispiasè de sta sort. 

Gio. (a Veronica) Car Signor, sura Veronica 
che la faga on piasè andà sulla porta a curà 
se ven el padron, perchè s’el troeuva chi l’Er- 
nest l’è sicur ch’ el se mett a vosà... Cont el 
ciar de la lampeda le pò vedò. 

Ver. (prende lo scaldino) Sì, subet! (via collo 
scaldino in mano). 

Ern. Ma che fastidi ghe doo mi a vegnì chi 
ona volta alla settimana, on’ ora alla sira ? 

Gio. Ma coss’ el voeur... 

Pep. L’ è perchè el mond l’è semper inscì, va 

de mezz i bon per i gram. E tutt in grazia 
de me fratell. 

Ern. Per causa mia vuj minga sicur ch’ el pa- 
dron l’abbia de lamentass e ciappà la scusa 
per jutà a mandai via: me piang l’anima, Se 
l’avess savuu prima, avaria cercaa de l’ as- 
sam minga vedè. Prima de sposà ona tosa, 
già se sà che bisogna parlagh... Basta, quand 
l’ è inscì faremm el matrimoni de chi on mes; 
perchè se dovess podè pù vedett almen ona 
volta alla settimana, sont sicur che moeuri. 
Te set contenta? 

Pep. (commossa) Oh! Ernest! Che coeur d'or che 
te ghet... i 

Gio. Lu l'è ona perla d’on fioeu: el sarà la nostra 
consolazion... Oh, se anca el Carlin el fuss staa 
inscì bon... ma la trascuratezza de so pader.., 


SCENA XII. 
Domenigh e detti. 


Dom. (entrando colla pippa in bocca) Sì, so pa- 
der, so pader, trascuratezza! On omm come 
mi, trascuraa... che cammina dalla mattina 
fina magara ai doo or a tappezzà i canton de 
Milan... (scorgendo Ernesto) Servo, sur Er- 
nest... Quel poeu che me fa pussee dispiasè l’è 
parlà adree quand gh’ è de la gent. 

Ern. Infin sont minga on strani; sont quasi so 
parent... Del rest l’ha ditt nient de maa... La 
vorraria ch’el ghe guardass adree on poo pus- 
see al Carlin, de cercà de fagh fa giudizi... 

Dom. Ma lu le sà, o no, la eletto che g*hoo 
mi? Le sà che sont debol de stomegh, che se 
me inrabissi me metti in lett? Mi foo quell 

che podi... Lee che l’è semper staa el so ca- 
roeu che la ghe staga pussee attenta. Se me 
ammali mi, chi l'è che va attorna a tacca 
foeura i avvis?... Adess però che ho mangiaa, 
che me sont rinforzaa on poo el stomegh, s’el 
fuss in cà anca mò, el sentiria che paternal 
che ghe doo... (levando la pippa di bocca) In- 
dove l'è! El sarà giamò andaa insemma ai 
sò pivej che ghe rid adree.... 

Gio. Chi sà in dove le andaa... L'ha ricevuu 
ona lettera del sit solit e la ditt ch’el tornav 
indree a toeu i pagn perchè sta sira el va via. 

Dom. (minaccioso) L’ andarà via sì, e l’ andarà 
via no! (va all'armadio) Ghe n'è ancamò de 
marenn in del spirit? (leva fuori un vaso di 
marenne e ne ingoja un cucchiajo pieno) Ch'el 
vegna a cà adess che ghe rangiaroo mi i staff 
a quell biondo Dio! 

Ern. Le podaria corregg senza alterass... 

Dom. Già, perchè me fa maa el stomegh. 

Pep. L' Ernest el g' ha reson... 

Gio. Lu el va semper d’ on’ estremità all'altra. 

Dom. (prende ancora marenne) Come hin fort 
sti marenn... 


SCENA XIII. 
Carlino e detti. 


Car. (entrando) L’ è de guardia la Veronica in 
sulla porta? (da sè) Maledetto l’ hoo minga 
trovaa... ch'el voeubbia minga damm quell che 
me ven. (/orte) Hann portaa on bigliett per mi? 

Dom. (che appena veduto Carlino avrà incrociate 
le braccia) Bravo, bravo! Ch’el se faga inanz, 
sur padronsin... Te annunci che ho mangiaa, 

ho bevuu e mastegaa duu cugiaa de marenn 
in del spirit (tutti stanno attenti). 

Car. Ma... 

Dom. Ma disi quand l’è che ne vegnem a voeuna! 

Car. Cosse ghe entra ? 

Dom. Ghe entra, che se te sbrotet, te doo una 
sberla che te foo fa tre tomm! (minacciandolo). 

Gio. (facendosi avanti trattiene Domenico) Ma 
cosse te fett adess? Te vet d’on’estremità al- 
l’altra, torni a dì. 

Pep. Papà, se podaria fa de men... 

Ern. Le podaria corregg senza inrabiss tant, 
che el so stomegh el soffrirà. 

Car. (tirandosi indietro) L'è minga questa la 
manera... 

Dom. (incrociando le braccia) Famela insegnà 
ti la manera, o brutta carogna! (agli altri) 
E vialter che disj che mi soo minga fa, che 
ghe disi mai nagotta, quella poca volta che 
sont in venna de dagh on ten a ment, deventee 
tener compagn d’ona caggiada. Animo lassem 
sfogass, se de no ven foo vedè dei bei anca a 
vialter. (a Carlino) Dimm on poo, giovine di 
belle speranze, come senza vergogna te se fet 
ciamà, te fe propi cont de andà via de Milan 
a trovà quella carognetta che te suga i sac- 
cocc, che te fa fa debet de tutt i part? 

Car. Ch’ el parla minga maa de la gent ch’ el 
cognoss minga ! 

Dom. (minaccioso facendosi avanti) Tas, mar- 
motta, contin di me sciavatt! (tutti cercano 
di trattenerlo) Ghe voeur alter che fa di poff 
per mettess in gilè de gess, e andà al ve- 
glion a fass robà la sgualdrina, dopo vegh pa- 
gaa el vesti de maschera e la senna... 

Car. Ho bell e vist, mi adess in sta cà chi sont 
malveduu, e creden a tutt'i ciaccer che ghe 
conten a me dann... Che me lassen toeu su 1 
me pagn, che l'è mei che vaga via... 

Dom. Ti te faret piasè andà in lett, per sta 
sira, e senza dì nanca on etty se te vouet 
minga andà per forza, e gibolaa... Diman se 
te comenciaret minga a fa vita noeuva, te 
faroo creppà a furia de legnad. . 

Car. Ma mi ghe disi che bisogna che vaga via... 
E sont minga on fioeu d’on ann. 

Dom. Te andaret sì in lett !... (minacciando). 

Car. Ho ditt che sont minga on fioeu d’on ann... 

Dom. Ti te ghe andaret, o te schiseci compagn 
d’on carsensin (sì avventa contro). 

La Î Ah, Signor! no minga! 

Ern. Sur Domenigh ch’ el gh’ abbia giudizi. 

Car. Ben sì, andaroo (impaurito). 

Dom. (calmandosi) Aah! va ben!... 


SCENA XIV. 
Veronica, detti, indi sur Peder. 


Ver. (entrando) Me par che ghe sia chi el pa- 
dron; l'è vegnuu giò adess dell’ omnibus in- 
semma a vun che se fermaa indree. 

Car. (vivamente impressionato) Insemma a vun 
che se fermaa indree... 

Gio. Car Signor, adess el ved chi l’ Ernest, el 
torna a vosà. 

Pep. Ernest, scondet on moment de sora, scusa 
veh!... 

Gio. L’ è tanto bon... 

Ern. Subet; vuj minga vess la causa de dagh 
dispiasè (sale la scala ed entra nel mezzanino). 

Dom. Me tocca fagh de quj figur li per causa 
tua (a Carlino). 

Sur Ped. (entra scorgendò Carlino) Aah! ‘el 
gh'è, l'è chi el belee... bravo, bene, el saveva 
che lu l’andava a fenì maa. (a Domenigh 
L'ha veduu el bell guadagn a vorè mett e 
fioeu foeura del sò stat, senza guardagh adree 
come se dev ? 

Gio. Ma coss’ el voeur dì? 

Dom. (prendendo un tuono serio) Ch' el parla 
ciar se hoo de capì! 

Sur Ped. Ona pattuglia de guardi l’ha fermaa 
in fond de la contrada vun cunt on pacch sott 
sella : l'era el lader de la mia argenteria. 

Car. (si mostra inquietissimo). 

Tutti (meno Carlino) E inscì ? 

Sur Ped. E inscì alla Questura g’ hann trovaa 
addoss ona lettera d’on amis che ghe inse 

. gnava la manera de vegni a robbà chi inscì 
in la porta... 

Tutti. Oh!!! 

Sur Ped. El delegaa el me la lassada legg e 
ho conossuu la man de sto pocch de bon a 
cennando Carlino). 

Gio. Oh, povera mi! (si lascia andare sopra la 
sedia). 

Pep. (accorrendo) Oh mamma, oh mamma! 

Ern. (in sulla scala) Povera gent. 

Sur Ped. Quand s' è baloss, bisogna almen vegh 
el bòn sens de scriv minga tanto facilment... 

Car. Ma mi... l’è... che... 

Dom. (dopo di avere fatto uno sforzo per par- 
lare) Me... fioeu... on... lader... (lo piglia pel 
‘colletto) Ma prima che te metten in preson, 
vuj fenit cont i me man! (% getta a terra). 

Gio. | (gettano un grido e corrono a trattenere 
Pep. Î fr Per l’amor di Dio! 
Ern. (accorrendo discendendo dalla scala) Sur 
Domenigh, ch’ el faga minga on sproposit... 
Car. (approfitta che Domenico venga trattenuto 
si alza e si porta vicino all’ uscio che mette 
alla corte pallido e con voce stentata) Mam- 
ma, Peppina, perdonem, perdonem! Sont staa 
on dolor de coo, ma almen ve salvaroo l’onor 
(si precipita fuori dell’uscio). i 

Gio. Per l’amor di Dio! Ernest, ch’el ghe corra 
adree... El m' haa guardaa d’ona manera ch’el 
m'ha faa vegnì freggia... 

Ern. (corre dietro a Carlino) Oh! ma subit! (via). 

Dom. Oh! almen el fuss bòn de fa on sproposit!... 

Gio. Domenigh, l’è noster sangu... 

Dom. (impressionato) Noster sangu?! (corre die- 
tro ad Ernesto). 

Sur Ped. Pover gent, d’ona part me fann com- 
passion... (voci di fuori di gente agglomerata). 


Per. Cosse succeduu, oh Dio! 
SCENA ULTIMA. 


Domenich e detti. 


Pep. Ma el Carlin? 

Dom. (siede abbandonato) L'è andaa su della 
scala a segond pian, el se traa giò de la linghera. 

Gio, (guardando fuori dell’'uscio gettano un 

Pep. | grido) Ah!!! 


FINE DELLA COMMEDIA. 

